**Ministru kabineta noteikumu projekta**

**„Kārtība, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Kārtība, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem” (turpmāk – projekts) izstrādāts, pamatojoties uz likuma “Par aviāciju” [117.13 pant](https://likumi.lv/ta/id/57659-par-aviaciju#p47)u. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd kārtību, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem, regulē likuma “Par aviāciju” 117.12 pants un Ministru kabineta 2019.gada 13.augusta noteikumi Nr.368 “Kārtība, kādā veicami bezpilota gaisa kuģu un cita veida lidaparātu lidojumi” (turpmāk – noteikumi Nr.368), kas zaudēs spēku 2021.gada 1.jūlijā.Projektā ir noteikta tāda pati kārtība, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem, kāda ir noteikta noteikumos Nr.368. Izņēmums ir projekta:1) 3.punkts, kurā ir uzskaitīti gadījumi, kad persona var veikt zemāka riska lidojumus ar atsaitē piestiprinātu gaisa balonu, gaisa pūķi un raķešu modeli, nesasniedzot 16.gadu vecumu.2) 5.punkts, kas paredz, ka lai veiktu lidojumus ar atsaitē piestiprinātu gaisa balonu un gaisa pūķi augstāk par 50 m virs zemes vai ūdens virsmas, vai tuvāk par 10 km no lidlauka skrejceļa vai helikoptera laukuma, kas ir paaugstināta riska lidojumi, atsaitē piestiprināta gaisa balona vai gaisa pūķa operatoram ir jāveic riska novērtējums un jāsaņem Civilās aviācijas aģentūras atļauja, kas izsniegta saskaņā ar normatīvajiem aktiem par gaisa telpas pārvaldības kārtību, gaisa telpas struktūru un tās mainīšanas kārtību. Noteikumu projektam ir jāstājas spēkā 2021.gada 1.jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | V/a “Civilās aviācijas aģentūra”, Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Normatīvais akts attiecas uz jebkuru personu kura vēlas veikt lidojumus ar atsaitē piestiprinātu gaisa balonu, gaisa pūķi, bezpilota raķeti vai raķešu modeli. |
| 2. | Tiesiskā regulējuma ietekme uz tautsaimniecību un administratīvo slogu | Paredzams, ka ar noteikumu projekta stāšanos spēkā Civilās aviācijas aģentūras administratīvais slogs nemainīsies. Noteikumu projekta tiesību normas ir pielāgotas līdzšinējai kārtībai t.i. Ministru kabineta 2019. gada 13. augusta noteikumu Nr. 368 ‘’Kārtība, kādā veicami bezpilota gaisa kuģu un cita veida lidaparātu lidojumi’’ tiesību normām, kas ir spēkā līdz 2021. gada 1. jūlijam. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām (naudas izteiksmē) un tas nerada papildu administratīvo slogu, jo saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 24. un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 euro, bet mērķgrupai, ko veido juridiskas personas, – 2000 euro. Ņemot vērā, ka nav pietiekamas informācijas par anotācijas II sadaļas 1.punktā minētās mērķauditorijas lielumu, nav iespējams veikt korektu administratīvo izmaksu aprēķinu.  Administratīvo izmaksu aprēķins veikts vienam gadījumam, ņemot vērā 2020. gada datus.Aprēķinos tiek izmantota Civilās aviācijas aģentūras 11,98 euro (vidējā stundas likme Civilās aviācijas aģentūras Bezpilota gaisa kuģu, Eiropas Savienības lietu un starptautisko attiecību daļas inspektoram) (2021.gada maijs)).Administratīvās izmaksas 1 gadījumam = (11,98 EUR/h \* 8 h) \* (1 \* 1) = 95,84 EURPēc 2020.gada datiem tika izsniegtas 3 paaugstināta riska lidojumu ar atsaitē piestiprinātu gaisa balonu, gaisa pūķi, bezpilota raķeti un raķešu modeli atļaujas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes gaitā tika veiktas pārrunas ar biedrību ”Latvijas raķešu-kosmiskā modelisma sporta savienība”. |
| 2. | Sabiedrības līdzdalība projekta izstrādē | Projekta izstrādes gaitā tika veiktas pārrunas ar biedrību ”Latvijas raķešu-kosmiskā modelisma sporta savienība”. |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāre I.Stepanova